- ऑयल डिपो कांड में पुलिस के हाथ लगे अहम सुराग - Amar Ujala Hindi News
ऑयल डिपो कांड में पुलिस के हाथ लगे अहम सुराग
{"_id":"125-44532","slug":"Barabanki-44532-125","type":"story","status":"publish","title_hn":"\u0911\u092f\u0932 \u0921\u093f\u092a\u094b \u0915\u093e\u0902\u0921 \u092e\u0947\u0902 \u092a\u0941\u0932\u093f\u0938 \u0915\u0947 \u0939\u093e\u0925 \u0932\u0917\u0947 \u0905\u0939\u092e \u0938\u0941\u0930\u093e\u0917","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बाराबंकी। शहर में स्थित आरकेबीके ऑयल डिपो के कार्यालय में दो कर्मचारियों को बंधक बनाकर की गई एक लाख 77 हजार रुपये की लूट के मामले में पुलिस को अहम सुराग हाथ लगे हैं। पुलिस जल्द ही वारदात का राजफाश करने की बात कह रही है। गौरतलब है कि वारदात में घायल एक कर्मचारी की संदिग्ध भूमिका के आधार पर पूछताछ जारी है। इस वारदात में उसकी अहम भूमिका मानी जा रही है।
कोतवाली नगर अंतर्गत शहर के बीचोबीच स्थित आरकेबीके ऑयल डिपो में सोमवार की रात दो कर्मचारियों को बंधक बनाकर एक लाख 77 हजार रुपये की लूट हुई थी। वारदात में धारदार हथियार से घायल हुए एक कर्मचारी को पुलिस ने शक के आधार पर हिरासत में लेकर पूछताछ की जिससे पुलिस को अहम सुराग लगने की बात प्रकाश में आ रही है। बदमाशों की तलाश में पुलिस मंगलवार देर रात तक शहर की खाक छानती रही। वहीं इलाज के बाद से पुलिस हिरासत में एक कर्मचारी दुर्गेश कुमार पांडेय से पुलिस की पूछताछ जारी है। बुधवार को पुलिस उपाधीक्षक दीपेंद्र नाथ चौधरी ने कोतवाली में दुर्गेश से घंटों पूछताछ की। वहीं आरकेबीके के मैनेजर व अन्य अधिकारी भी इस वारदात में दुर्गेश की भूमिका अहम मान रहे हैं।